Public procurement notice: Contract Notice
Published: 2020-03-24
Buyer: Περιφέρεια Ανατολικής Μακεδονίας και Θράκης - Περιφερειακή Ενότητα Ροδόπης - Διεύθυνση Τεχνικών Έργων
Country: GR
Contract type: Works
Procedure: Open procedure
CPV classification: 45233120: Road construction works
Estimated value: 10040322.58 EUR
Submission deadline: 2020-05-06
Award criteria: Lowest price

Technical requirements: Προβλέπεται νέα οριζοντιογραφική χάραξη της οδού Μαρώνειας - παραλίας Πετρωτών - ορίων Ν. Έβρου, μήκους 13.960 μέτρων, με όλα τα απαραίτητα τεχνικά και συγκοινωνιακά έργα.
Με την παρούσα, προβλέπεται νέα οριζοντιογραφική χάραξη τής οδού, μήκους 13.960 μέτρων. Η οδός με έναρξη τον ισόπεδο κόμβο νοτίως της Μαρώνειας Χ.Θ 0+00 θα διέρχεται από το αρχαίο θέατρο Μαρώνειας· διασχίζει την περιοχή της Μαρμαρίτσας, τα τείχη της Αρχαίας Ισμάρας, διέρχεται πάνω από την παραλία Πετρωτών και καταλήγει στον αρχαιολογικό χώρο βρύση Μουσά, στη Χ.Θ. 13+960. Η διατομή που θα εφαρμοστεί κατά κανόνα (στις περιοχές που δεν υφίστανται αρχαιολογικοί περιορισμοί), είναι η ελάχιστη δυνατή που προτείνουν οι ελληνικοί Κανονισμοί (ΟΜΟΕ-Δ, εγκ. 41 Δ.Μ.Ε.Ο.), δηλαδή η ε2, η οποία έχει συνολικό κυκλοφορούμενο πλάτος 6,5m. Το έρεισμα θα έχει πλάτος 0.5m και στις περιοχές όπου απαιτείται τοποθέτηση στηθαίου ασφαλείας, θα διαπλατύνεται κατά 0,5m. Σε περιοχές που υπάρχει περιορισμός από την ύπαρξη αρχαιολογικών ευρημάτων και σχηματισμών, αλλά και από έντονο εδαφικό ανάγλυφο, όπου θα απαιτούνταν εκτεταμένες εκσκαφές, η εφαρμοστέα διατομή προσαρμόζεται στον διαθέσιμο χώρο.
Στις διασταυρώσεις τής εν λόγω οδού με την οδό Μαρώνεια - Άγιο Χαράλαμπο και την οδό Πετρωτών - παραλίας Πετρωτών (έναρξη και στο 12ο χλμ. του έργου), προβλέπεται η κατασκευή 2 τετρασκελών ισόπεδων κόμβων. Από την έξοδο του πρώτου χώρου στάθμευσης έως και το αρχαίο θέατρο, και σε μήκος 1.410 μ., προβλέπεται κατασκευή λιθόστρωτης λωρίδας (πεζόδρομου) πλάτους 2,05 μ., ενώ αποκαθίστανται και 2 πλατώματα θέασης με τις προσβάσεις τους στην περιοχή του αρχαίου θεάτρου. Για την απορροή των υδάτων, θα κατασκευαστούν συνολικά 78 τεχνικά, τα 58 είναι σωληνωτά και τα 20 είναι κιβωτοειδείς οχετοί, με διαστάσεις που κυμαίνονται από 1,50 Χ 1,50 έως 2 Χ 10,00 Χ 7,00, ενώ θα κατασκευαστεί και 1 γέφυρα ανοίγματος 28,50 μ. Προβλέπεται, επίσης, ο οδοφωτισμός στους κόμβους και τον 1ο χώρο στάθμευσης.
Στην περιοχή των Μακρών Τειχών και εξαιτίας του μικρού διαθέσιμου πλάτους οδοστρώματος, θα τοποθετηθεί σύστημα αυτόνομων φωτεινών σηματοδοτών, ώστε η κυκλοφορία να πραγματοποιείται εκ περιτροπής.
Το έργο συγχρηματοδοτείται από την Ευρωπαϊκή Ένωση - Ευρωπαϊκό Ταμείο Περιφερειακής Ανάπτυξης (Ε.Τ.Π.Α.) και περιλαμβάνεται στην Πράξη «Βελτίωση - διαμόρφωση οδού Μαρώνειας - παραλίας Πετρωτών - όρια Ν. Έβρου», η οποία έχει ενταχθεί στο Επιχειρησιακό Πρόγραμμα «Ανατολική Μακεδονία - Θράκη 2014 - 2020».
Δικαίωμα συμμετοχής έχουν φυσικά ή νομικά πρόσωπα ή ενώσεις αυτών, που δραστηριοποιούνται σε έργα κατηγορίας «Οδοποιία» και που είναι εγκατεστημένα:
γ) σε τρίτες χώρες που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5, και τις γενικές σημειώσεις του σχετικού με την Ένωση Προσαρτήματος I τής ως άνω Συμφωνίας, καθώς και
δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων.
Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19, και των παρ. 1 (ε) και 3 (β)του άρθρου 76 του Ν. 4412/2016.
Δεν απαιτείται από τις εν λόγω ενώσεις να περιβληθούν συγκεκριμένης νομικής μορφής, για την υποβολή προσφοράς. Σε περίπτωση που η ένωση αναδειχθεί ανάδοχος, η νομική της μορφή πρέπει να είναι τέτοια, που να εξασφαλίζεται η ύπαρξη ενός και μοναδικού φορολογικού μητρώου για την ένωση (π.χ. κοινοπραξία).
Ισχύει η οικονομική και χρηματοοικονομική επάρκεια που ορίζεται στο άρθρο 99 του Ν.3669/2008, ανά κατηγορία και τάξη Μ.Ε.ΕΠ. αντίστοιχη με την εκτιμώμενη αξία της σύμβασης έργων οδοποιίας (προϋπολογισμός: 10 040 322,58 EUR χωρίς αναθεώρηση και Φ.Π.Α.).
Επισημαίνεται ότι ενώσεις οικονομικών φορέων που δραστηριοποιούνται στα έργα οδοποιίας, δύνανται να συμμετέχουν στον παρόντα διαγωνισμό, κατ' εφαρμογή του άρθρου 76 παρ. 3 περ. β του Ν. 4412/2016.
Πιο συγκεκριμένα, οι οικονομικοί φορείς θα πρέπει κατά την υποβολή της αίτησης, να πληρούν τα κάτωθι:
α) πάγια στοιχεία, με βάση τις αντικειμενικές αξίες ή τις αξίες κτήσης αυτών, συνολικής αξίας τουλάχιστον τετρακοσίων πενήντα χιλιάδων ευρώ (450 000,00 EUR) για μεμονωμένο οικονομικό φορέα ή τριακοσίων χιλιάδων ευρώ (300 000,00 EUR) αθροιστικά, για ένωση οικονομικών φορέων.
Από τα πιο πάνω πάγια, υποχρεωτικά το τριάντα τοις εκατό (30 %) πρέπει να είναι ακίνητα (γήπεδα, οικόπεδα και κτήρια) και το τριάντα τοις εκατό (30 %) μηχανολογικός εξοπλισμός και κάθε είδους μεταφορικά μέσα, εκτός από τα επιβατικά αυτοκίνητα.

Eligibility requirements: Δικαίωμα συμμετοχής έχουν φυσικά ή νομικά πρόσωπα ή ενώσεις αυτών, που δραστηριοποιούνται σε έργα κατηγορίας «Οδοποιία» και που είναι εγκατεστημένα: α) σε κράτος - μέλος της Ένωσης· β) σε κράτος - μέλος του Ευρωπαϊκού Οικονομικού Χώρου (Ε.Ο.Χ.)· γ) σε τρίτες χώρες που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5, και τις γενικές σημειώσεις του σχετικού με την Ένωση Προσαρτήματος I τής ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19, και των παρ. 1 (ε) και 3 (β)του άρθρου 76 του Ν. 4412/2016. Δεν απαιτείται από τις εν λόγω ενώσεις να περιβληθούν συγκεκριμένης νομικής μορφής, για την υποβολή προσφοράς. Σε περίπτωση που η ένωση αναδειχθεί ανάδοχος, η νομική της μορφή πρέπει να είναι τέτοια, που να εξασφαλίζεται η ύπαρξη ενός και μοναδικού φορολογικού μητρώου για την ένωση (π.χ. κοινοπραξία).

Award value: 10040322.58